ประจำเดือนมาวันที่ 3 กันยา หมดวันที่ 8 กันยา และมีเพศสัมพันธ์วันที่ 9 กันยา สอดใส่ครั้งแรกไม่ได้ป้องกัน แฟนยืนยันว่ายังไม่มีอสุจิออกมา หลังจากนั้นใส่ถุงยางค่ะ แต่ไม่มั่นใจเลยกินยาคุมฉุกเฉิน เช้าวันที่ 10 กันยา หลังจากนั้นมีเลือดออกวันที่ 15 กันยา ประมาณ 2-3 วัน และอีกครั้งวันที่ 23 กันยา ประมาณ 3-4 วันค่ะ และยังไม่มีประจำเดือนมาอีกเลย ถึงวันนี้ (22 ตุลา) อยากทราบว่าเลือดที่ออกมาใช่ประจำเดือนหรือไม่ และมีโอกาสตั้งครรภ์หรือไม่คะ
สวัสดีค่ะ หากประจำเดือนมาวันที่ 3 ก.ย. แล้วได้มีเพศสัมพันธ์ในวันที่ 9 ก.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก นอกจากนี้ หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกในววันที่ 15 ก.ย. ก็น่าจะเป็นเลือดที่เกิดจากผลของยาคุมฉุกเฉินได้ ส่วนเลือดที่ออกในวันที่ 23 ก.ย. อาจเป็นเลือดประจำเดือนที่มาเร็วกว่าปกติก็ได้ ทั้งนี้ ยาคุมฉุกเฉินนั้น มีปริมาณฮอร์โมนที่สูง จึงย่อมไปมีผลต่อการทำงานของรังไข่ ทำให้รังไข่ทำงานผิดปกติ และประจำเดือนมาผิดปกติได้ดังนั้น การที่ประจำเดือนในเดือน ต.ค. ยังไม่มา ก็น่าจะเกิดจากผลของยาคุมฉุกเฉิน ที่ทำให้ประจำเดือนมาช้าได้เช่นกัน ไม่น่าเกิดจากการตั้งครรภ์ แนะนำให้รอประจำเดือนต่อไปก่อน ประจำเดือนก็น่าจะมาในที่สุดค่ะ